

**Projektu uzraudzības komisijas sēdes protokols**

Ādažu novadā, 2024. gada 16. decembrī  Nr. ĀNP/1-7-5/24/41

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, G.Miglāns, S.Mūze, E.Kāpa, L.Bernāns

**Nepiedalās:** I.Pērkone

**Uzaicināti:** L.Balode

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.10 un tika slēgta plkst.14.02

DARBA KĀRTĪBA

1. Par sagatavotajām tehniskajām specifikācijām projektēšanai un IVN izstrādei projektam “Jauna aizsargdambja un sūkņu stacijas izbūve, Gaujas upes kreisā krasta nostiprinājums Ādažu novadā”

SANĀKSMES GAITA

|  |
| --- |
| 1. **Par sagatavotajām tehniskajām specifikācijām projektēšanai un IVN izstrādei projektam “Jauna aizsargdambja un sūkņu stacijas izbūve, Gaujas upes kreisā krasta nostiprinājums Ādažu novadā”**
 |

(L.Balode)

L.BALODE informē, ka iepirkumu plānots izsludināt 2025. gada sākumā un plānotās izmaksas ietekmes uz vidi izstrādei 65 000 EUR ar PVN, projektu izstrādei 167 500 EUR ar PVN. Kopā 232 500 EUR ar PVN. Norāda, ka tehniskā specifikācija sastāv no vispārīgās informācijas, projekta prasībām, būvprojektēšanai nepieciešamiem dokumentiem, izejmateriāliem, īpašiem nosacījumiem, tehniskajām prasībām, samaksas kārtību un izstrādes termiņu.

KOMISIJA precizē stāvokli par saskaņojumiem ar skarto zemju īpašniekiem, par nepieciešamību sagatavot alternatīvus risinājumus un precizēt termiņus.

L.BERNĀNS aicina sagatavot būvprojektu minimālā sastāvā, lai darba grupa, pamatojoties uz grafiskiem materiāliem un tehniskajiem parametriem, spētu turpināt darbu ar projektu un risinātu jautājumus ar skarto zemju īpašniekiem. Tehniskā projekta nosacījumos tiks atrunāti instrumenti, kas savlaicīgi ļaus identificēt nepārvaramas vai kritiskas problēmas, lai lemtu par turpmākām pakalpojuma saņemšanas iespējām.

KOMISIJA NOLEMJ: **Akceptēt dokumentu gatavošanu iepirkumu procedūrai un uzdot plūdu darba grupas vadītājam sniegt informāciju par sadarbības ar skarto zemju īpašniekiem pašreizējo statusu kādā no tuvākajām PUK sēdēm.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU